Mela Gonzi ggranfat mal-poter? Ipprovaw ifhmu din! Gonzi diġa ġie vverifikat bħala l-mexxej tal-PN xi ftit ġimgħat ilu, u issa se jagħmel elezzjoni għall-kap! Taħsbu li se jkun hemm xi ħadd jikkontestaħ? Gonzi vera makak, imma l-poplu mhux iblah u żgur li nduna li din hija logħba biex jirbaħ aktar ħin li jista' jtawlu sa xahrejn jew aktar. Dan żgur mhuwiex aġir ta' xi ħadd li jixtieq inaqqas l-istabilita' fil-pajjiż u m'għanux għalfejn jieħu għalih meta ħafna qed jixluh bħala ggrafant mas-siġġu tal-poter. Fil-fatt din ta' l-elezzjoni hija nassa għal Franco Debono għax jekk Gonzi jitla' b'akklamazzjoni dan ifisser li l-eżekuttiv tal-PN irid lilu u mhux lil Franco Debono u dan ikollu jirreżenja. Insomma, ħadma mill-bidu sa' l-aħħar Gonzi style! U l-pajjiż inħalluh imdendel għaliex Gonzi jkun qiegħed jirranġa l-posizzjoni tiegħu vis-a-vis il-partit u mhux il-pajjiż. Jivvotawlu jew le fl-eżekuttiv mhux se jaffettwa l-fatt li m'għandux maġġoranza fil-parlament. Dan huwa t-tip ta' logħob biċ- chess li Gonzi u sħabu lesti jilgħabu bil-pajjiż u x'jimpurtahom mill-instabilita'. Huma jimpurtahom mill-istabilita' tal-PN u li permezz ta' din l-istabilita' jkomplu jmexxu u jikkontrollaw kollox, anke jekk dan ifisser li t-tmexxija tagħhom zoppa. Dan juri kemm Gonzi huwa verament imwaħħal, imkaħħal u ggranfat mal-poter u kemm verament jimpurtah minn Malta.
Elezzjoni finta ta' Gonzi